лице, или на пълномощник с професионална правоспособност (лиценз за детективска дейност). При предприемач, който не е физическо лице, професионалната правоспособност трябва да се притежава поне от един от членовете, които имат право на представителство, или от пълномощник. Професионалният лиценз може да се предостави на лице с полско гражданство или на гражданин на друга държава — членка на ЕС, ЕИП или Швейцария. По отношение на услугите по охрана може да се издаде лиценз на предприемач, който е физическо лице с професионален лиценз от втора категория, на предприемач, който не е физическо лице, ако лицензът се притежава от поне един член, който е акционер в събирателно или командитно дружество, на член на съвета, на представител или пълномощник, ангажиран от предприемача да управлява посочената в лиценза дейност. Професионалният лиценз може да се предостави само на лице с полско гражданство или на гражданин на друга държава — членка на ЕС, ЕИП или Швейцария.
 PL: Главните редактори на вестници и списания трябва да са с полска националност.
 DK: По отношение на услугите по охрана управителите и мнозинството от членовете на съвета трябва да имат местожителство в Дания.
 SK: По отношение на услугите по разследване и охрана лицензите се издават само ако няма риск за сигурността и ако всички управители са граждани от ЕС, ЕИП или Швейцария.
 ES: За осъществяване на услугите по охрана се изисква предварително разрешение.
 FR: Няма задължения за национално третиране и третиране като най-облагодетелствана нация по отношение на предоставянето на права в областта на услугите по наемане на работна сила.
 PT: Няма задължения за национално третиране и третиране като най-облагодетелствана нация за услугите по разследване.
 Дистрибуторски услуги
 ЕU: Няма задължения за национално третиране и третиране като най-облагодетелствана нация по отношение на дистрибуцията на оръжия, боеприпаси и взривни вещества.
 HR: Няма задължения за национално третиране и третиране като най-облагодетелствана нация по отношение на дистрибуцията на тютюневи изделия.
 FR: Няма задължения за национално третиране и третиране като най-облагодетелствана нация по отношение на предоставянето на изключителни права в областта на търговията на дребно с тютюневи изделия.
 FI: Няма задължения за национално третиране и третиране като най-облагодетелствана нация по отношение на дистрибуцията на алкохолни напитки и лекарствени продукти.
 AT: Няма задължения за национално третиране и третиране като най-облагодетелствана нация по отношение на дистрибуцията на лекарствени продукти.
 Финансови услуги (11)
 ЕU: Само дружествата с регистриран офис в Европейския съюз могат да извършват дейност като депозитари на активите на инвестиционни фондове. За да се управляват доверителни фондове и инвестиционни дружества, се изисква създаване на специализирано управляващо дружество, което има седалище и адрес на управление и регистриран офис в същата държава членка.
 BG: Пенсионното осигуряване трябва да се осъществява чрез участие в пенсионноосигурителни дружества. Изисква се председателят на управителния съвет и председателят на съвета на директорите да имат постоянно местожителство в България. Преди да създаде клон или представителство за предоставяне на определени видове застраховки, чуждестранният застраховател трябва да има право да извършва дейност в сферата на същите класове застраховки в държавата си по произход.
 HR: Няма, с изключение на услугите по сетълмента и клиринга, където единственият доставчик в Хърватия